Source document: https://docs-lawep.s3.us-east-2.amazonaws.com/1698926190537.pdf (Malaysia)
LATAR BELAKANG DAN TERMA RUJUKAN 1.

Jawatankuasa Pilihan Khas Tadbir Urus, Integriti dan Antirasuah (JKPK TIA) Majlis Mesyuarat Dewan Negara telah ditubuhkan pada 25 Oktober 2021 melalui satu usul yang diputuskan oleh Majlis Mesyuarat Dewan Negara.

2.

Penubuhan dan perjalanan prosiding Jawatankuasa adalah tertakluk kepada Peraturan Mesyuarat 74 dan 75, Peraturan-peraturan Majlis Mesyuarat Dewan Negara.

3.
3.

Tujuan penubuhan Jawatankuasa adalah untuk menyiasat, mendapatkan pandangan dan meneliti Rang Undang-undang yang berkaitan isu-isu tadbir urus, integriti dan antirasuah di negara ini.

4.

Tempoh kuat kuasa Jawatankuasa adalah selama dua (2) tahun.

5.

Keanggotaan Jawatankuasa terdiri daripada 7 orang Ahli Dewan Negara yang dipengerusikan oleh Yang di-Pertua Dewan Negara.

Keanggotaan Jawatankuasa adalah seperti berikut: i. YB Senator Tan Sri Dato’ Seri Utama Dr. Rais Yatim (Pengerusi) ii.
YB Puan Fadhlina binti Dato’ Sidek (Timbalan Pengerusi) iii.

YB Senator Datuk John Ambrose iv.

YB Senator Dato’ Haji Jefridin bin Haji Atan v. YB Dato’ Iskandar Dzulkarnain bin Abd Khalid vi.

YB Senator Dato’ Sri Vell Paari a/l Tun Samy Vellu vii.

YB Senator Dato’ Arman Azha bin Abu Hanifah 6.

Pada bulan November 2022, dua orang ahli iaitu YB Puan Fadhlina binti Dato’ Sidek dan YB Dato’ Iskandar Dzulkarnain bin Abd Khalid telah meletakkan jawatan sebagai Ahli Dewan Negara.

i 7.
i 7.

Sehubungan itu, Jawatankuasa Pemilih telah melantik dua orang ahli baharu JKPK TIA iaitu YB Senator Dato’ Kesavadas a/l A.Achyuthan Nair dan YB Senator Puan Susan Chemerai Anding berkuat kuasa 12 Januari 2023.

8.
8.

Jawatankuasa mempunyai kuasa untuk memanggil saksi-saksi hadir semasa prosiding dilaksanakan mengikut keperluan atau kepakaran yang diperlukan berdasarkan isu atau perkara yang dirujuk atau dibincangkan selaras dengan peruntukan Peraturan Mesyuarat 75 (2), Peraturan-peraturan Majlis Mesyuarat Dewan Negara.

9.
9.

Selaras dengan Peraturan Mesyuarat 78, Peraturan-peraturan Majlis Mesyuarat Dewan Negara, Jawatankuasa Pilihan Khas hendaklah menyiapkan dan membentangkan Penyata Jawatankuasa yang mengandungi syor-syor berkaitan dan penyata tersebut hendaklah dikemukakan kepada Majlis untuk dipersetujukan atau mengikut apa-apa cara yang diperintahkan oleh Majlis tersebut.
Penyata Jawatankuasa Pilihan Khas ini hendaklah dikeluarkan sekurang-kurangnya sekali dalam tempoh setahun atau bila-bila masa mengikut keperluan seperti yang termaktub dalam terma rujukan.

10.
Susulan daripada usul Timbalan Menteri di Jabatan Perdana Menteri (Undang- undang dan Reformasi Institusi), YB Tuan Ramkarpal Singh a/l Karpal Singh pada 21 Disember 2022 di bawah Peraturan Mesyuarat 70, Peraturan-peraturan Majlis Mesyuarat Dewan Negara mengenai Pelantikan Ahli Jawatankuasa Pemilih, Tan Sri Yang di-Pertua Dewan Negara telah menambah dan menyatakan seperti berikut: “Suka saya menambah sedikit Ahli-ahli Yang Berhormat, terkait dengan Usul yang telah dipersetujukan itu tadi, tiga Jawatankuasa Pilihan Khas Dewan Negara yang telah ditubuhkan harus diteruskan sebagaimana termaktub dalam terma rujukannya.
Jawatankuasa Pemilih akan mengisi kekosongan-kekosongan yang ada dalam semua Jawatankuasa Pilihan Khas tersebut dan Jawatankuasa Tetap yang lain.” ii SENARAI AHLI JAWATANKUASA Jawatankuasa Pilihan Khas Tadbir Urus, Integriti dan Antirasuah (JKPK TIA) telah ditubuhkan untuk menilai, meneliti, menganalisis dan memberikan syor terhadap perkara yang berkaitan dengan isu-isu tadbir urus, integriti dan antirasuah di Malaysia.
Keanggotaan JKPK TIA Pengerusi YB Senator Tan Sri Dato’ Seri Utama Dr. Rais Yatim Timbalan Pengerusi YB Puan Fadhlina binti Dato’ Sidek *sehingga 4 November 2022 Ahli-ahli Jawatankuasa YB Senator Datuk John Ambrose YB Senator Dato’ Haji Jefridin bin Haji Atan YB Dato’ Iskandar Dzulkarnain bin Abdul Khalid *sehingga 2 November 2022 YB Senator Dato’ Sri Vell Paari a/l Tun Samy Vellu YB Senator Dato’ Dr. Arman Azha bin Abu Hanifah AHLI BAHARU YB Senator Dato’ Kesavadas a/l A.Achyuthan Nair *berkuat kuasa 12 Januari 2023 YB Senator Puan Susan Chemerai Anding *berkuat kuasa 12 Januari 2023 iii SETIAUSAHA YBrs.
Tuan Muhd Sujairi bin Abdullah Setiausaha Dewan Negara - Setiausaha di bawah Peraturan Mesyuarat 75(8), Peraturan-peraturan Majlis Mesyuarat Dewan Negara.

WAKIL TETAP KEMENTERIAN DAN AGENSI (EX-OFFICIO) 1.

YBhg.

Datuk Wan Suraya Wan Mohd Radzi Ketua Pegawai Eksekutif Institut Integriti Malaysia (IIM) 2.

YBhg.

Datuk Abd Aziz bin Aban Timbalan Ketua Pengarah Pusat Governans, Integriti dan Anti-Rasuah (GIACC) 3.

YBhg.
YBhg.

TPj Dato' Nor Azmi bin Karim Pengarah, Bahagian Pengurusan Integriti Agensi Suruhanjaya Pencegahan Rasuah Malaysia (SPRM) 4.

YBrs.

Puan Surayati binti Ibrahim Pengarah, Bahagian Perundingan Pengurusan 1 Unit Pemodenan Tadbiran Dan Perancangan Pengurusan Malaysia (MAMPU) 5.

YBrs.

Puan Roslinda binti Mohd Shafie Ketua Unit Projek Khas, Jawatankuasa Khas/Majlis Khas, Bahagian Penasihat Jabatan Peguam Negara (AGC) BEKAS EX-OFFICIO 1.

YBrs.
YBrs.

Puan Nor’afiza Saim Ketua Bahagian Kelestarian SIRIM Berhad / Bekas Ketua Pegawai Eksekutif Institut Integriti Malaysia 2.

YBrs.

Puan Zarinah bt Mat Jailani Pengerusi Lembaga Parol 1 Kementerian Dalam Negeri / Bekas Ketua Unit Projek Khas, Jawatankuasa Khas/Majlis Khas Bahagian Penasihat Jabatan Peguam Negara iv 3.

YBrs.

Tuan Haji Hamilye Sham Harun Pengurus Besar Kanan (Operasi) Institut Integriti Malaysia SEKRETARIAT JKPK TIA 1.

YBrs.
YBrs.

Puan Adlina Aisyah binti Ahmad Rusli Setiausaha Bahagian Bahagian Pengurusan Dewan Negara 2.

Encik Norzulhilmi bin Nozir Ahmad Ketua Penolong Setiausaha (Jawatankuasa) Bahagian Pengurusan Dewan Negara 3.

Encik Augustine Leonard Anak Jen Pegawai Penyelidik Bahagian Perpustakaan dan Penyelidikan 4.

Puan Siti Fahlizah bin Padlee Pegawai Penyelidik Bahagian Perpustakaan dan Penyelidikan 5.

Puan Wan Noorzaleha binti Wan Hasan Pegawai Penyelidik Bahagian Perpustakaan dan Penyelidikan 6.
Encik Muhammad Hafifi bin Badruldin Pegawai Penyelidik Sosial Kanan Bahagian Pengurusan Dewan Negara 7.

Nur Aqilah Binti Rohimi Pegawai Penyelidik Sosial Bahagian Pengurusan Dewan Negara 8.

Mohd Faiz Izzat bin Md Zaki Pegawai Penyelidik Sosial Bahagian Pengurusan Dewan Negara 9.

Mohammad Rashdan Suaidi Bin Mohd Suhaimi Pegawai Penyelidik Sosial Bahagian Pengurusan Dewan Negara v 10.

Mohamad Syakir Farhan bin Abd Halim Penolong Pegawai Tadbir Bahagian Pengurusan Dewan Negara 11.
Mohd Fizrill bin Mohd Yusof Pembantu Tadbir (P/O) Bahagian Pengurusan Dewan Negara 12.

Nazatul Izwani binti Baharin Pembantu Tadbir (P/O) Bahagian Pengurusan Dewan Negara vi RINGKASAN EKSEKUTIF Jawatankuasa Pilihan Khas Tadbir Urus, Integriti dan Antirasuah (JKPK TIA) Majlis Mesyuarat Dewan Negara telah meneliti isu-isu perjawatan di Suruhanjaya Pencegahan Rasuah Malaysia (SPRM) dan Mahkamah Sesyen Khas Rasuah sebagai isu utama yang diangkat melalui prosiding Jawatankuasa.
Untuk mendapat gambaran yang tepat mengenai perkara ini, Jawatankuasa telah memanggil saksi- saksi daripada SPRM, Jabatan Perkhidmatan Awam (JPA) dan Pejabat Ketua Pendaftar Mahkamah Persekutuan (PKPMP) untuk memberi keterangan di hadapan Ahli-ahli Jawatankuasa.

Jawatankuasa telah diberi taklimat mengenai status perjawatan dan pengisian di SPRM oleh JPA dalam membuat perancangan, pembangunan organisasi serta bagaimana SPRM dapat menjalankan tugas dengan baik.
JPA sedang dalam usaha untuk memenuhi keperluan perjawatan di SPRM dan menambah jumlah pengambilan pegawai pada tahun-tahun yang akan datang.

Jawatankuasa juga turut diberi taklimat mengenai perjawatan hakim di Mahkamah Sesyen Khas Rasuah oleh PKPMP melibatkan hakim-hakim yang dinaikkan gred dari JUSA C ke JUSA B tetapi terpaksa dipindah keluar kerana tiada penempatan tersedia.

Sedangkan kepakaran mereka masih diperlukan untuk mengendalikan kes-kes rasuah yang belum selesai.
Hal ini menyebabkan hakim baharu yang akan mengambil alih perlu menjalani proses latihan yang panjang sebelum menjadi pakar dalam mengendalikan kes-kes rasuah.

Cadangan untuk menaik taraf perjawatan hakim di mahkamah ini selaras dengan Pelan Antirasuah Nasional (NACP) 2019-2023 yang menyatakan supaya keutamaan untuk mendengar kes rasuah harus diberikan kepada hakim yang berpengalaman dan terlatih dalam mengendalikan kes rasuah.
Jawatankuasa telah memperhalusi kedua-dua isu yang telah dibangkitkan sepanjang prosiding.

Selain daripada isu mengenai perjawatan di SPRM dan Mahkamah Sesyen Khas Rasuah, beberapa isu lain turut diberi perhatian oleh Jawatankuasa.

Maklumat terperinci yang diperhalusi dipaparkan melalui dapatan prosiding berserta syor-syor daripada Jawatankuasa.
vii GLOSARI Nama Attorney General Chambers Anti-Money Laundering, Anti-Terrorism Financing And Proceeds of Unlawful Activities Act Corruption Perspective Index Akronim AGC AMLA CPI GIACC Governance, Integrity and Anti-Corruption Center IIM Institut Integriti Malaysia INTAN Institut Tadbiran Awam Negara JAR Jawatankuasa Antirasuah JKKMAR Jawatankuasa Khas Kabinet Mengenai Anti-Rasuah JKMR Jawatankuasa Khas Mengenai Rasuah JKPK TIA Jawatankuasa Pilihan Khas Tadbir Urus, Integriti dan Antirasuah JKTT JPA JPM Jawatankuasa Khas bagi Mengkaji Jawatan-jawatan Tingkatan Tertinggi Jabatan Perkhidmatan Awam Jabatan Perdana Menteri JUSA Jawatan Utama Sektor Awam KP SPRM Ketua Pesuruhjaya Suruhanjaya Pencegahan Rasuah Malaysia KPPA Ketua Pengarah Perkhidmatan Awam MAMPU Malaysian Administrative Modernisation and Management Planning Unit MEIO NACP NGO OACP OKT PKP Malaysia External Intelligence Organization National Anti-Corruption Plan Non-Governmental Organization Organizational Anti-Corruption Plan Orang Kena Tuduh Perintah Kawalan Pergerakan PKPMP Pejabat Ketua Pendaftar Mahkamah Persekutuan PTD RUU Pegawai Tadbir dan Diplomatik Rang Undang-undang SKMM Suruhanjaya Komunikasi dan Multimedia SPA SPR Suruhanjaya Perkhidmatan Awam Suruhanjaya Pilihan Raya SPRM Suruhanjaya Pencegahan Rasuah Malaysia TBK2 Time-based Kali Kedua viii SENARAI KANDUNGAN PENYATA JAWATANKUASA PILIHAN KHAS TADBIR URUS, INTEGRITI DAN ANTIRASUAH (JKPK TIA) PERKARA MUKA SURAT i iii vii viii ix 1 4 10 19 25 30 31 32 35 Latar Belakang dan Terma Rujukan Senarai Ahli Jawatankuasa Ringkasan Eksekutif Glosari Senarai Kandungan 1.
Pendahuluan 2.

Isu Perjawatan di Suruhanjaya Pencegahan Rasuah Malaysia (SPRM) 3.

Isu Perjawatan Hakim di Mahkamah Sesyen Khas Rasuah 4.

Isu – isu Lain 5.

Syor-syor 6.

Rumusan 7.

Penghargaan 8.

Lampiran 8.1 Senarai Saksi 8.2 Foto-foto Mesyuarat dan Lawatan Kerja ix 1.
PENDAHULUAN 1.1 Jawatankuasa Pilihan Khas Tadbir Urus, Integriti dan Antirasuah (JKPK TIA) melihat pembanterasan rasuah dalam negara adalah perkara yang penting dan perlu diambil tindakan yang segera oleh semua pihak yang bertanggungjawab.

1.2 Jawatankuasa mengambil maklum bahawa Indeks Persepsi Rasuah (Corruption Perception Index, CPI) Malaysia pada tahun 2021 telah menurun ke tangga 62 berbanding Singapura di tangga keempat.
Penurunan ini memberi persepsi bahawa negara mempunyai masalah daripada segi integriti, pelaksanaan dasar-dasar dan sebagainya.

1.3 Kerajaan telah merangka Pelan Antirasuah Nasional (NACP) 2019-2023 pada 29 Januari 2019 sebagai satu dasar antirasuah yang menjadi rujukan dan panduan utama kepada semua agensi kerajaan dan entiti berkaitan dalam membangunkan Pelan Antirasuah Organisasi (Organisational Anti-Corruption Plan, OACP) masing-masing.
1.4 Bagi memastikan usaha membanteras rasuah ini terus diperkasakan, Jawatankuasa telah meneliti mengenai isu perjawatan di Suruhanjaya Pencegahan Rasuah Malaysia (SPRM) dan perjawatan hakim di Mahkamah Sesyen Khas Rasuah yang dilihat sebagai salah satu isu yang perlu diselesaikan dengan segera.
1.5 Selaras dengan peruntukan di bawah Peraturan Mesyuarat 74 dan 75, Peraturan-peraturan Majlis Mesyuarat Dewan Negara, Jawatankuasa telah mengadakan empat (4) mesyuarat untuk mendapat penjelasan dan perincian mengenai perkara tersebut.
Siri Prosiding dan Mesyuarat adalah seperti berikut: 1.5.1 Mesyuarat JKPK TIA Bil.1/2022 pada 20 Januari 2022 (Khamis) Jawatankuasa meneliti pembentangan Laporan Tahunan SPRM tahun 2020 yang merangkumi aktiviti dan pencapaian dalam membanteras kes rasuah daripada segi penguatkuasaan, pencegahan dan pendidikan.

1 Selain itu, Jawatankuasa turut meneliti pembentangan SPRM berhubung perancangan dan pelaksanaan kempen antirasuah kepada Ahli Parlimen dan Ahli Dewan Undangan Negeri.
Antara kempen- kempen tersebut ialah Majlis Ikrar Bebas Rasuah, ceramah dan kunjungan hormat.

Pembentangan daripada pihak SPRM dibuat oleh KPKPj Mohamad Tarmize Abd Manaf, Timbalan Pengarah, Bahagian Pendidikan Masyarakat SPRM.

1.5.2 Mesyuarat JKPK TIA Bil.2/2022 pada 14 Jun 2022 (Selasa) Ketua Pesuruhjaya SPRM, YBhg.

Tan Sri Dato’ Sri Haji Azam bin Baki telah hadir untuk menerangkan mengenai SPRM secara menyeluruh.
Beliau menerangkan mengenai fungsi, peranan dan tugas SPRM dalam memastikan objektif utama organisasi tersebut dicapai.

Antara isu penting yang dibangkitkan oleh beliau ialah mengenai isu perjawatan dalam SPRM yang menjadi kekangan kepada agensi tersebut untuk melaksanakan tugas-tugas pencegahan rasuah.
Di samping itu, mesyuarat ini juga membincangkan isu-isu lain yang melibatkan pengurusan tatacara penyimpanan kes SPRM, penggunaan baju lokap SPRM dan tadbir urus dalaman SPRM dalam menguruskan kes rasuah negara.

1.5.3 Mesyuarat JKPK TIA Bil.3/2022 pada 25 Julai 2022 (Isnin) Jabatan Perkhidmatan Awam (JPA) telah diwakili oleh Ketua Pengarah Perkhidmatan Awam, YBhg.

Dato’ Sri Mohd Shafiq bin Abdullah.


Jawatankuasa meneliti penjelasan dan maklumat yang dibentangkan oleh pihak JPA berhubung isu perjawatan di SPRM dan Jabatan Peguam Negara (AGC) dalam membuat perancangan, perbincangan organisasi serta bagaimana institusi ini dapat melaksanakan tugasan dengan baik.
1.5.4 Mesyuarat JKPK TIA Bil.4/2022 pada 1 September 2022 (Khamis) Jawatankuasa meneliti penjelasan dan maklumat berhubung isu perjawatan bagi hakim-hakim di Mahkamah Seksyen Khas Rasuah yang 2 dinaikkan gred JUSA C ke JUSA B dan terpaksa dipindah keluar kerana tiada penempatan sedangkan kepakaran mereka masih diperlukan untuk mengendalikan kes-kes rasuah yang belum selesai.

Ketua Pendaftar Mahkamah Persekutuan Malaysia, YBhg.
Dato’ Hasbi binti Hasan telah mewakili Pejabat Ketua Pendaftar Mahkamah Persekutuan (PKPMP) bagi menerangkan kedudukan isu ini.

1.6 Objektif penyata ini adalah untuk: 1.6.1 Menyenaraikan dapatan Jawatankuasa mengenai isu perjawatan di SPRM dan hakim di Mahkamah Sesyen Khas Rasuah yang memberi impak kepada usaha untuk membanteras rasuah.
1.6.2 Mengesyorkan tindakan dan langkah penambahbaikan yang boleh dilaksanakan oleh pihak yang berkenaan untuk memastikan usaha untuk membanteras rasuah dalam negara dapat berjalan dengan lancar dan cepat.

3 2.

ISU PERJAWATAN DI SURUHANJAYA PENCEGAHAN RASUAH MALAYSIA (SPRM) Pengenalan 2.1 Ketua Pengarah Suruhanjaya Pencegahan Rasuah Malaysia (KP SPRM), YBhg.
Tan Sri Dato’ Sri Haji Azam bin Baki telah membangkitkan satu isu mengenai kekangan perjawatan dalam SPRM untuk melaksanakan fungsinya sebagai sebuah badan pencegahan rasuah negara dalam Mesyuarat JKPK TIA Bil.2/2022 bertarikh 14 Jun 2022.

2.2 Antara bidang kuasa SPRM ialah menerima aduan kes rasuah dan salah guna kedudukan, menjalankan siasatan, menyediakan khidmat perundingan dan nasihat serta mendidik masyarakat dalam memerangi rasuah.
2.3 Bagi tempoh Januari-April 2022, sektor operasi SPRM telah menerima sebanyak 2,287 maklumat berkaitan rasuah dan 375 kertas siasatan telah dibuka.

Jumlah sitaan pula adalah sebanyak RM12,580,306.06 serta jumlah lucut hak sebanyak RM59,911,184.07 untuk tempoh yang sama.

2.4 Operasi ini dilakukan di seluruh negara namun hanya seramai 1,200 orang pegawai menjalankan tugas-tugas operasi, manakala selebihnya seramai 700 orang pegawai melaksanakan tugas-tugas pencegahan.
Jumlah keseluruhan pegawai yang bergred Penguatkuasa di SPRM adalah seramai 1,900 orang.

2.5 Pihak SPRM terpaksa menilai secara mendalam mengenai keperluan dan keberkesanan operasi sebelum menempatkan pegawai-pegawai di agensi- agensi yang lain kerana waran perjawatan yang terhad.

2.6 YBhg.

Tan Sri KP SPRM berharap supaya pihak Kerajaan dapat menambah bilangan perjawatan supaya SPRM dapat melaksanakan fungsinya dengan lebih cekap dan berkesan.
4 2.7 Hal ini mendapat perhatian pihak Jawatankuasa dan Jawatankuasa memutuskan untuk meneliti dengan lebih mendalam akan isu perjawatan di SPRM ini.

2.8 Oleh yang demikian, Jawatankuasa memutuskan untuk mengundang Ketua Pengarah Perkhidmatan Awam (KPPA), YBhg.

Dato’ Sri Mohd Shafiq bin Abdullah untuk membentangkan maklumat-maklumat dan perincian mengenai perjawatan di SPRM dalam Mesyuarat JKPK TIA Bil.

3/2022 bertarikh 25 Julai 2022.


Statistik Mengenai Sektor Operasi SPRM 2.9 Dalam Mesyuarat JKPK TIA Bil.3/2022 bertarikh 25 Julai 2022, YBhg.

Dato’ Sri KPPA membentangkan statistik mengenai bilangan tangkapan dan kertas siasatan yang telah dibuka oleh SPRM dalam tempoh enam (6) tahun dari 2017 hingga Jun 2022.
2.10 Statistik tangkapan SPRM dari tahun 2017 sehingga Jun 2022 menunjukkan bahawa sejumlah 5,290 tangkapan melibatkan rasuah iaitu 2,420 melibatkan penjawat awam dan 2,870 melibatkan orang awam yang lain.
Pecahan statistik tangkapan SPRM melibatkan penjawat awam dan orang awam mengikut tahun adalah seperti berikut: Tahun Penjawat Awam Orang Awam Jumlah 2017 2018 2019 2020 2021 2022 (sehingga Jun 2022) 409 418 525 467 411 190 470 476 576 531 440 377 879 894 1,101 998 851 567 Jumlah 2,420 2,870 5,290 Sumber: SPRM, JPA 2.11 Statistik kertas siasatan SPRM dari tahun 2017 sehingga Jun 2022 menunjukkan bahawa sejumlah 4,928 kertas siasatan telah dibuka dalam tempoh tersebut.
Pecahan statistik kertas siasatan SPRM melibatkan seksyen 5 kesalahan di bawah Akta SPRM 2009 / Akta Pencegahan Rasuah 1997, Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (AMLA), Kanun Keseksaan dan lain-lain adalah seperti berikut: Akta SPRM 2009 / Akta Pencegahan Rasuah 1997 Terima rasuah Beri rasuah Tuntutan Palsu 311 267 374 310 343 168 94 98 107 67 182 53 202 260 285 240 192 146 Salah guna kuasa 81 106 125 98 105 65 AMLA Kanun Keseksaan Lain- lain Jumlah 51 58 139 42 43 37 5 3 7 5 14 3 45 45 11 55 64 22 863 833 1,039 857 828 508 Tahun 2017 2018 2019 2020 2021 2022 (sehingga Jun 2022) Jumlah 1,787 587 1,325 580 370 37 242 Sumber: SPRM, JPA 4,928 Statistik Mengenai Bilangan Perjawatan Dalam SPRM 2.12 Dalam Mesyuarat JKPK TIA Bil.3/2022 bertarikh 25 Julai 2022, YBhg.
Dato’ Sri KPPA membentangkan statistik mengenai bilangan perjawatan dalam agensi- agensi kerajaan yang terlibat dalam usaha menangani rasuah.

Antaranya ialah: i.

3,205 perjawatan di Suruhanjaya Pencegahan Rasuah Malaysia (SPRM).

ii.

250 perjawatan di Pusat Governans, Integriti dan Antirasuah Nasional iii.

iv.

(GIACC).

85 perjawatan di Institut Integriti Malaysia (IIM).

3,831 perjawatan dalam 329 buah Unit Integriti di Kementerian, Jabatan, Badan Berkanun Persekutuan dan Pihak Berkuasa Tempatan.
v. 1,973 perjawatan di Jabatan Peguam Negara untuk proses kehakiman dan jawatan Kader.

vi.

Perjawatan di 181 buah Integriti & Governans Unit (IGU) di Syarikat Berkepentingan Kerajaan yang ditentukan oleh pihak syarikat.

vii.

Perjawatan di Transparency International Malaysia yang ditentukan oleh pihak NGO sendiri.

6 2.13 Setakat 22 Julai 2022, jumlah perjawatan di SPRM adalah sebanyak 3,205 perjawatan.
Namun, hanya 2,703 jawatan (84%) sahaja yang diisi manakala bakinya sebanyak 502 perjawatan (16%) masih belum diisi.
Perincian mengenai bilangan perjawatan, pengisian dan kekosongan jawatan dalam SPRM adalah seperti berikut: Kumpulan Perkhidmatan Bilangan Jawatan Jawatan yang diisi Jawatan Kosong Pengurusan Tertinggi Pengurusan dan Profesional Pelaksana Jawatan Kumpulan Jumlah 27 955 2,194 29 3,205 25 794 1,860 24 2,703 2 161 334 5 502 Sumber: SPRM, JPA 2.14 Terdapat 50 jawatan kader dari Jabatan Peguam Negara yang diletakkan di dalam jumlah perjawatan di SPRM.
Daripada jumlah ini, 13 jawatan ditempatkan di pejabat SPRM negeri-negeri dan 37 jawatan ditempatkan di Bahagian Perundangan dan Pendakwaan untuk melaksanakan fungsi mengkaji dan menyelia kertas siasatan untuk pertuduhan di mahkamah.

2.15 Pada tahun 2021, SPRM telah memohon untuk mewujudkan perjawatan baharu sebanyak 100 jawatan, namun pihak JPA hanya meluluskan sebanyak 73 jawatan pada 15 Mac 2022.
2.16 SPRM juga memohon untuk kelulusan pengisian jawatan kosong di gred lantikan sebanyak 129 jawatan, dan pihak JPA telah meluluskan sebanyak 214 jawatan pada bulan Mei dan Julai 2022.

2.17 Dalam Mesyuarat JKPK TIA Bil.

3/2022 yang sama, Timbalan Setiausaha (Perkhidmatan) Suruhanjaya Perkhidmatan Awam, Datuk Ikhbal Hanam bin Mukras memaklumkan bahawa pihak SPA telah meluluskan permohonan SPRM untuk mengisi 62 jawatan dan surat tawaran telahpun dihantar kepada calon-calon yang berkenaan.
Calon-calon yang terlibat akan melapor diri di pejabat-pejabat SPRM pada bulan Ogos 2022.

7 2.18 Berkenaan perjawatan dan pengisian semasa Pegawai Siasatan dan Penolong Pegawai Siasatan, bilangan perjawatan semasa yang wujud ialah sebanyak 2,245 perjawatan.

Namun hanya 1,861 jawatan yang telah diisi dan terdapat kekosongan sebanyak 384 jawatan untuk Pegawai Siasatan dan Penolong Pegawai Siasatan.
2.19 Berikut adalah perincian mengenai perjawatan dan pengisian semasa Pegawai Siasatan dan Penolong Pegawai Siasatan: Jawatan Gred Pegawai Siasatan Turus III/II Pegawai Siasatan Utama A Pegawai Siasatan Utama B/A Pegawai Siasatan Pegawai Siasatan Pegawai Siasatan Pegawai Siasatan Utama B Utama C P53/54 P51/52 Pegawai Siasatan P47/48/P51/52 Pegawai Siasatan Pegawai Siasatan P47/48 P43/44 Pegawai Siasatan P41/42/P43/44 Penolong Pegawai Siasatan Penolong Pegawai Siasatan Penolong Pegawai Siasatan P37/P38 P31/P32 P29 Jumlah Bilangan jawatan semasa Pengisian semasa Kekosongan semasa Sumber: SPRM, JPA 2.20 Proses pelantikan adalah di bawah tanggungjawab Suruhanjaya Perkhidmatan Awam (SPA) dan pihak Jabatan Perdana Menteri (JPM) telah memohon kepada SPA untuk melantik pegawai-pegawai baharu di SPRM.
2.21 Namun, begitu, pelaksanaan Perintah Kawalan Pergerakan (PKP) ketika pandemik COVID-19 melanda negara pada tahun 2020-2021 telah membantutkan proses pelantikan tersebut.

2.22 Justeru, pihak JPA telah memohon kepada JPM supaya menyelaraskan proses pengambilan dengan pihak SPA untuk mempercepatkan proses temu duga.

8 2.23 YBhg.

Dato’ Sri KPPA juga menjelaskan bahawa JPA memberi kelulusan untuk mengisi sebanyak 100 jawatan pada setiap tahun.
Untuk tempoh lima tahun akan datang, JPA dijangka akan meluluskan pelantikan sebanyak 500 jawatan baharu.

2.24 Walaupun pihak JPA hanya meluluskan pelantikan sebanyak 73 jawatan untuk tahun ini, bakinya akan diselaraskan dengan keperluan Unit Integriti dan dibawa kepada Mesyuarat Jawatankuasa Antirasuah (JAR).

2.25 Berkenaan isu perjawatan dalam jabatan dan agensi Kerajaan, YBhg.
Dato’ Sri KPPA secara umumnya menyarankan kepada ketua-ketua perkhidmatan supaya berbincang dengan pihak SPA untuk menyelaraskan keperluan untuk mengisi perjawatan baharu di bawah Jabatan dan Agensi masing-masing.
Kesimpulan 2.26 Berdasarkan statistik yang menunjukkan jumlah kes rasuah yang tinggi melibatkan salah guna kuasa, kesalahan di bawah Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (AMLA), Kanun Keseksaan dan sebagainya, maka keperluan kepada penambahan perjawatan dalam SPRM juga adalah penting bagi membolehkan SPRM melaksanakan fungsi mereka dengan cekap dan berkesan.
2.27 Walaupun proses pelantikan jawatan baharu telah terkesan akibat daripada pandemik COVID-19 dan pelaksanaan PKP, bilangan perjawatan dalam SPRM dijangka akan meningkat kerana pihak SPA akan meluluskan lebih banyak pelantikan baharu pada masa akan datang.

Pihak JPA dan SPA sentiasa memastikan keperluan perjawatan di perkhidmatan awam dapat dipenuhi mengikut keadaan semasa.

9 3.
9 3.

ISU PERJAWATAN HAKIM DI MAHKAMAH SESYEN KHAS RASUAH Pengenalan 3.1 Pengarah Bahagian Urus Tadbir Sektor Awam, Suruhanjaya Pencegahan Rasuah Malaysia (SPRM), YBhg.

Dato’ Nor Azmi bin Karim telah membangkitkan satu isu mengenai usaha untuk menaik taraf perjawatan Hakim di Mahkamah Sesyen Khas Rasuah daripada JUSA C kepada JUSA B dalam Mesyuarat JKPK TIA Bil.

1/2022 bertarikh 20 Januari 2022.


3.2 Para hakim ini mempunyai pengalaman yang luas dalam menguruskan kes- kes rasuah, namun peluang kerjaya untuk kenaikan pangkat atau gred adalah sangat terhad kerana mereka perlu dipindahkan keluar dari Mahkamah Sesyen Khas Rasuah jika dinaikkan pangkat.

3.3 Justeru, Ketua Pendaftar Mahkamah Persekutuan, YBhg.
Dato’ Hasbi binti Hasan telah diundang untuk memberikan taklimat kepada Jawatankuasa berhubung latar belakang Mahkamah Sesyen Khas Rasuah dan cadangan Pejabat Ketua Pendaftar Mahkamah Persekutuan (PKPMP) untuk menaik taraf perjawatan hakim di Mahkamah Sesyen Khas Rasuah daripada pangkat JUSA C ke JUSA B dalam Mesyuarat JKPK TIA Bil.

4/2022 bertarikh 1 September 2022.


Latar Belakang Penubuhan Mahkamah Sesyen Khas Rasuah 3.4 Pejabat Ketua Pendaftar Mahkamah Persekutuan (PKPMP) telah menubuhkan empat (4) buah Mahkamah Sesyen Khas Rasuah pada bulan Februari 2010.

Tujuan penubuhan mahkamah tersebut adalah untuk mempercepatkan urusan penyelesaian kes rasuah.
3.5 Selanjutnya, pada 16 Februari 2011 pula, sebanyak empat belas (14) buah Mahkamah Sesyen Khas Rasuah telah ditubuhkan di seluruh Malaysia seperti yang dinyatakan di dalam Laporan Tahunan Jawatankuasa Khas Mengenai 10 Rasuah 2010.
Senarai lokasi Mahkamah Sesyen Khas Rasuah yang telah ditubuhkan ialah: Lokasi Shah Alam Kuala Lumpur Johor Bahru Georgetown Ipoh Seremban Kuantan Kota Kinabalu Jumlah Bilangan Mahkamah Sesyen Khas Rasuah 3 3 3 1 1 1 1 1 14 Sumber: PKPMP 3.6 Satu pekeliling mengenai tempoh masa pelupusan kes-kes rasuah di bawah Akta Suruhanjaya Pencegahan Rasuah Malaysia 2009 iaitu Pekeliling Ketua Pendaftar Bil.
2/2010 telah menetapkan bahawa kes-kes rasuah perlu diselesaikan dalam tempoh satu (1) tahun dari tarikh Orang Kena Tuduh (OKT) dituduh di mahkamah.

Walau bagaimanapun, ia tertakluk kepada kesediaan pihak pendakwa raya, peguam bela dan saksi-saksi untuk hadir ke mahkamah pada tarikh perbicaraan yang ditetapkan.

Terdapat juga kes-kes rasuah yang mengambil masa lebih dari tempoh satu tahun bergantung kepada tahap kesukaran kes tersebut dan faktor-faktor yang lain.
Usaha Untuk Menaik Taraf Perjawatan Hakim Mahkamah Sesyen Khas Rasuah 3.7 Mahkamah Sesyen Khas Rasuah dikendalikan oleh Hakim Mahkamah Sesyen Rasuah yang merupakan pakar bidang (subject matter expert) dan mempunyai kepakaran dan pengalaman yang luas dalam mengendalikan kes-kes rasuah.

Hakim-hakim ini hanya dipertanggungjawabkan untuk mengendalikan prosiding kes-kes rasuah sahaja dan tidak mengendalikan prosiding kes-kes jenayah am yang lain.
3.8 Melalui inisiatif Pelan Anti Rasuah Nasional (NACP) 2019-2023 dan kajian semula oleh Pusat Governans, Integriti dan Anti Rasuah Nasional (GIACC) terhadap NACP 2019-2023, keutamaan dalam pendengaran kes rasuah perlu 11 diberikan kepada hakim yang berpengalaman dan terlatih dalam mengendalikan kes rasuah.
3.9 Berdasarkan kepada kepakaran dan pembahagian tugasan kehakiman yang berfokus ini, kesemua Hakim Mahkamah Sesyen Khas Rasuah adalah bergred JUSA C berbanding dengan Hakim Mahkamah Sesyen yang mengendalikan kes jenayah am yang bergred jawatan L54 atau L52.

3.10 Pada 19 Mac 2019, Mesyuarat Jawatankuasa Khas Kabinet Mengenai Anti- Rasuah (JKKMAR) Siri 7 Bilangan 2 Tahun 2019 telah bersetuju supaya lapan (8) perjawatan Gred JUSA C sedia ada di Mahkamah Sesyen Khas Rasuah dinaik taraf kepada Gred JUSA B.
3.11 Susulan Mesyuarat JKKMAR itu, Mesyuarat Jemaah Menteri pada 12 April 2019 juga telah bersetuju dengan keputusan Mesyuarat JKKMAR Siri 7 Bilangan 2 Tahun 2019 ini.
3.12 Namun, Mesyuarat Jawatankuasa Khas bagi Mengkaji Jawatan-jawatan Tingkatan Tertinggi (JKTT) Jabatan Perkhidmatan Awam (JPA) Bilangan 3 Tahun 2019 pada 12 Disember 2019 telah menolak permohonan PKPMP untuk menaik taraf lapan (8) orang hakim Mahkamah Sesyen Khas Rasuah daripada Gred JUSA C kepada JUSA B. Satu surat bertarikh 20 Disember 2019 telah menyatakan bahawa jawatan lapan (8) orang hakim ini hendaklah dikekalkan di Gred JUSA C. 3.13 Lanjutan keputusan Mesyuarat JKTT JPA itu, GIACC telah mempengerusikan satu perbincangan bersama PKPMP, SPRM dan JPA berhubung hala tuju inisatif NACP berkaitan “memberi keutamaan supaya kes rasuah didengar oleh hakim yang berpengalaman dan terlatih dalam mengendalikan kes rasuah.” 3.14 Hasil perbincangan tersebut bersetuju agar PKPMP mengemukakan semula kertas cadangan kepada JPA supaya JPA mempertimbangkan semula keputusan Mesyuarat JKTT JPA Bilangan 3 Tahun 2019.
12 3.15 PKPMP telah mengemukakan kertas permohonan untuk pertimbangan semula keputusan Mesyuarat JKTT JPA Bilangan 3 Tahun 2019 pada 14 Februari 2022, dan PKPMP juga telah mengemukakan maklumat tambahan pada 23 Mei 2022 kepada pihak JPM seperti yang dimohon oleh pihak JPA.

3.16 Pada 22 Jun 2022, pihak JPM memaklumkan bahawa pewujudan jawatan baharu adalah tidak dibenarkan kecuali melalui kaedah tukar ganti (trade off) dan pindah butiran (redeployment) serta tiada implikasi kewangan.
3.17 Pihak PKPMP disarankan oleh pihak JPM untuk melihat semula jawatan kosong yang tidak diisi melebihi dua tahun yang bersesuaian untuk dijadikan modal perjawatan bagi permohonan menaik taraf lapan (8) perjawatan hakim Mahkamah Sesyen Khas Rasuah ini.

3.18 Permohonan menaik taraf jawatan JUSA KHAS C ke JUSA UTAMA B juga perlu dilihat bersama keperluan set perjawatan JUSA UTAMA B iaitu perjawatan Pembantu Khas, Pembantu Setiausaha Pejabat/Setiausaha Pejabat Gred N32 (TBK2) dan Pemandu Kenderaan Gred H11.
Jawatan JUSA KHAS C sedia ada tidak dibekalkan perjawatan-perjawatan ini.

Namun, YBhg.

Dato’ KPMP menjelaskan bahawa Hakim Mahkamah Sesyen tidak memerlukan Pembantu Khas.

Kekangan – kekangan Yang Dihadapi Oleh PKPMP 3.19 Pihak PKPMP mengkaji saranan pihak JPM tersebut dan mendapati adalah sukar untuk memenuhi syarat tukar ganti (trade off) perjawatan yang tidak diperlukan kerana PKPMP menghadapi kekangan perjawatan.
Antara faktor- faktor yang mempengaruhi hal ini ialah: i. Pembukaan Mahkamah-mahkamah Tinggi yang baharu di seluruh Malaysia.

Contohnya, pembukaan satu Mahkamah Tinggi baharu di Sungai Petani dan Butterworth serta rancangan untuk membuka satu Mahkamah Tinggi baharu di Alor Setar.

13 ii.

Pembukaan Mahkamah Rendah baharu di seluruh Malaysia.

Contohnya rancangan pembukaan Mahkamah Jenayah Seksual Kanak-kanak (JSKK) di Muar, Kuala Lumpur dan Ampang pada tahun 2022. iii.
Berdasarkan perintah Keanggotaan Mahkamah Tinggi (Hakim) 2022, bilangan Hakim Mahkamah Tinggi (pindaan baharu Perkara 122AA (1) Perlembagaan Persekutuan) pada masa ini adalah seramai 75 orang (penambahan baharu seramai 21 orang Hakim, iaitu 15 orang Hakim Mahkamah Tinggi Malaya serta 6 orang Hakim Mahkamah Tinggi Sabah dan Sarawak).

iv.

Rancangan untuk mengisi kesemua 32 orang Hakim Mahkamah Rayuan sebagaimana yang diperuntukkan dalam Perkara 122A(1) Perlembagaan Persekutuan.
3.20 Kesan daripada pertambahan Hakim Mahkamah Tinggi, pelantikan Pesuruhjaya Kehakiman dan pembukaan Mahkamah Tinggi yang baharu, kes- kes di Mahkamah Tinggi dapat diselesaikan dengan cepat.

Sehubungan itu, berlakunya peningkatan kes-kes rayuan di Mahkamah Rayuan, maka terdapat keperluan mendesak untuk mengisi kesemua 32 jawatan Hakim Mahkamah Rayuan.
3.21 Berdasarkan faktor-faktor yang dinyatakan di atas, pihak PKPMP menyatakan bahawa mereka tidak mampu untuk melaksanakan kaedah tukar ganti (trade off) dalam usaha untuk menaik taraf jawatan hakim Mahkamah Sesyen Khas Rasuah daripada JUSA C kepada JUSA B. Statistik Berkaitan Hakim Mahkamah Sesyen Khas Rasuah 3.22 Jumlah perjawatan Hakim Mahkamah Sesyen Khas Rasuah yang sedia ada adalah sebanyak empat belas (14) orang yang bergred JUSA C. 3.23 Permohonan PKPMP untuk menaik taraf perjawatan Hakim Mahkamah Sesyen Khas Rasuah hanya melibatkan lapan (8) orang sahaja iaitu: i. Tiga (3) orang di Mahkamah Sesyen Khas Rasuah Kuala Lumpur ii.
Satu (1) orang di Mahkamah Sesyen Khas Rasuah Selangor 14 iii.

Satu (1) orang di Mahkamah Sesyen Khas Rasuah Johor iv.

Satu (1) orang di Mahkamah Sesyen Khas Rasuah Pahang v. Satu (1) orang di Mahkamah Sesyen Khas Rasuah Sabah vi.

Satu (1) orang di Mahkamah Sesyen Khas Rasuah Sarawak 3.24 Jumlah Hakim Mahkamah Sesyen Khas Rasuah dari tahun 2010 sehingga Januari 2022 adalah sebanyak lapan puluh lima (85) orang.
Dalam tempoh yang sama, terdapat empat belas (14) orang Hakim telah bersara wajib dan sembilan (9) orang Hakim telah bersara pilihan.

3.25 Persaraan hakim-hakim ini adalah satu kerugian yang besar kepada Mahkamah Sesyen Khas Rasuah kerana hakim ini telah dilatih untuk menjadi pakar bidang, manakala hakim baharu yang akan mengambil alih pula perlu dilatih semula dan mengambil masa untuk menjadi pakar bidang.
Justifikasi Untuk Menaik Taraf Perjawatan Hakim Mahkamah Sesyen Khas Rasuah 3.26 Antara asas-asas penting dalam permohonan PKPMP untuk menaik taraf perjawatan Hakim Mahkamah Sesyen Khas Rasuah daripada JUSA C kepada JUSA B adalah untuk membuka peluang kerjaya kepada hakim dan mengekalkan mereka yang dinaikkan pangkat daripada dipindahkan keluar daripada Mahkamah Sesyen Khas Rasuah.
3.27 Para Hakim Mahkamah Sesyen Khas Rasuah yang bergred JUSA C perlu dipindahkan ke lokasi bertugas yang lain jika dinaikkan pangkat ke JUSA B, sama ada dipindahkan ke Jabatan Peguam Negara atau menjadi Pengarah Mahkamah Negeri.

3.28 Perjawatan bagi Gred JUSA B di PKPMP adalah terhad kerana terdapat hanya lapan (8) perjawatan sahaja iaitu sebagai: i. Pendaftar Mahkamah Tinggi Malaya ii.

Pendaftar Mahkamah Tinggi Sabah dan Sarawak iii.

Pengarah Mahkamah Negeri Selangor 15 iv.


Pengarah Mahkamah Wilayah Persekutuan Kuala Lumpur v. Pengarah Mahkamah Negeri Pulau Pinang vi.

Pengarah Mahkamah Negeri Perak vii.

Pengarah Mahkamah Negeri Johor viii.

Hakim Mahkamah Sesyen Kuala Lumpur 3.29 Perpindahan keluar para hakim ini menyebabkan usaha yang dilaksanakan oleh pihak PKPMP dan SPRM untuk memberi latihan yang komprehensif kepada para Hakim Mahkamah Sesyen Khas Rasuah supaya mereka menjadi pakar bidang akan menjadi sia-sia.
3.30 Badan Kehakiman, terutamanya Mahkamah Sesyen Khas Rasuah memerlukan kepakaran bidang dalam mengendalikan kes-kes rasuah disebabkan faktor-faktor teknikal, kerumitan dan kebaharuan (technicality, compexity and novelty) kes-kes rasuah.

3.31 Kerumitan kes-kes rasuah juga turut dipengaruhi oleh penggunaan teknologi dalam kes rasuah seperti penggunaan wang krypto dalam membuat transaksi rasuah dan penglibatan golongan elit yang diwakili oleh peguam bela yang terkenal dan berpengalaman.
3.32 Justeru, cadangan PKPMP untuk menaik taraf perjawatan Hakim Mahkamah Sesyen Khas Rasuah daripada JUSA C kepada JUSA B dapat memastikan para hakim ini boleh terus kekal di Mahkamah Sesyen Khas Rasuah tanpa perlu dipindahkan keluar apabila dinaikkan pangkat.
Cadangan Alternatif Untuk Mengisi Jawatan Hakim Di Mahkamah Sesyen Khas Rasuah 3.33 Timbalan Pendakwa Raya Jabatan Peguam Negara, Tuan Ahmad Sazilee bin Abdul Khairi mencadangkan supaya Timbalan-timbalan Pendakwa Raya yang menjalankan kes-kes rasuah mengisi kekosongan jawatan sebagai Hakim di Mahkamah Sesyen Khas Rasuah.

Mereka layak untuk mengisi jawatan 16 tersebut berdasarkan pengalaman yang luas dalam mengendalikan kes-kes rasuah dan memberi peluang kenaikan pangkat kepada mereka.
Implikasi Kewangan Terhadap Cadangan Menaik Taraf Perjawatan Hakim Mahkamah Sesyen Khas Rasuah 3.34 Cadangan untuk menaik taraf perjawatan Hakim Mahkamah Sesyen Khas Rasuah daripada JUSA C kepada JUSA B akan menyebabkan pertambahan perbelanjaan dan emolumen para hakim yang dinaikkan pangkat dan pertambahan jawatan Setiausaha Pejabat serta Pemandu.
3.35 Perubahan kadar gaji dan elaun untuk hakim yang dinaikkan pangkat adalah seperti berikut: Kadar gaji dan elaun Hakim Jumlah peningkatan setahun / seorang Jumlah peningkatan setahun / lapan orang Minimum gaji Elaun Jumlah Maksimum gaji Elaun Jumlah RM 7,668.00 RM 16,200.00 RM 23,868.00 RM 22,236.00 RM 16,200.00 RM 38,436.00 RM 61,344.00 RM 129,600.00 RM 190,944.00 RM 177,888.00 RM 129,600.00 RM 307,488.00 Sumber: PKPMP 3.36 Perubahan kadar gaji dan elaun untuk pertambahan jawatan Setiausaha Pejabat adalah seperti berikut: Kadar gaji dan elaun Setiausaha Pejabat Minimum gaji Elaun Jumlah Maksimum gaji Elaun Jumlah Jumlah peningkatan setahun / seorang Jumlah peningkatan setahun / lapan orang RM 28,956.48 RM 12,000.00 RM 40,956.48 RM 46,943.52 RM 12,000.00 RM 58,943.52 RM 231,651.84 RM 96,000.00 RM 327,651.84 RM 375,548.16 RM 96,000.00 RM 471,548.16 Sumber: PKPMP 3.37 Perubahan kadar gaji dan elaun untuk pertambahan jawatan Pemandu adalah seperti berikut: Kadar gaji dan elaun Pemandu Minimum gaji Elaun Jumlah Jumlah peningkatan setahun / seorang Jumlah peningkatan setahun / lapan orang RM 14,616.00 RM 10,740.00 RM 25,356.00 17 RM 116,928.00 RM 85,920.00 RM 202,848.00 Maksimum gaji Elaun Jumlah RM 35,268.00 RM 10,740.00 RM 46,008.00 RM 282,144.00 RM 85,920.00 RM 368,064.00 Sumber: PKPMP Kesimpulan 3.38 Pihak PKPMP memohon agar Jawatankuasa Khas bagi Mengkaji Jawatan- jawatan Tingkatan Tertinggi (JKTT) Jabatan Perkhidmatan Awam (JPA) menimbangkan semula keputusan Mesyuarat JKTT Bilangan 3 Tahun 2019 berhubung dengan cadangan untuk menaik taraf lapan (8) perjawatan Hakim Mahkamah Sesyen Khas Rasuah daripada JUSA C ke JUSA B sebagai perjawatan baharu dan bukannya menerusi kaedah tukar ganti (trade off) dengan mana-mana perjawatan sedia ada.
3.39 Selain itu, Timbalan Pendakwa Raya yang berpengalaman dalam menguruskan kes-kes rasuah boleh dipertimbangkan untuk mengisi kekosongan jawatan hakim di Mahkamah Sesyen Khas Rasuah.

18 4.
18 4.

ISU – ISU LAIN 4.1 Isu Mengenai Jawatankuasa Bersama Antara Dewan Negara dan Dewan Rakyat 4.1.1 Pengerusi JKPK TIA, Yang Berhormat Senator Tan Sri Dato’ Seri Utama Dr. Rais Yatim mencadangkan supaya diwujudkan sebuah Jawatankuasa Bersama mengenai tata kelola, integriti dan antirasuah di antara Dewan Rakyat dan Dewan Negara dalam Mesyuarat JKPK TIA Bil.1/2022 bertarikh 20 Januari 2022.

4.2 Isu Mengenai Agensi Yang Bertanggungjawab Memantau SPRM 4.2.1 YBhg.
Tan Sri Dato’ Sri Haji Azam bin Baki, Ketua Pesuruhjaya SPRM menerangkan kepada Jawatankuasa mengenai Akta Suruhanjaya Pencegahan Rasuah 2009 dalam Mesyuarat JKPK TIA Bil.2/2022 bertarikh 14 Jun 2022.

4.2.2 Akta tersebut menetapkan supaya SPRM dipantau oleh lima buah Jawatankuasa iaitu Jawatankuasa Pencegahan Rasuah peringkat Parlimen, Jawatankuasa Khas Mengenai Rasuah (JKMR), Panel Penilaian Operasi, Panel Pemeriksaan dan Perundingan atau Panel Pencegahan (PPPR) dan Jawatankuasa Aduan.
4.3 Isu Mengenai Penambahbaikan Tata Kelola SPRM 4.3.1 Yang Berhormat Senator Tan Sri Pengerusi membangkitkan mengenai isu penggunaan pakaian lokap SPRM, pegangan wang tunai yang banyak dan disiplin dalam SPRM dalam Mesyuarat JKPK TIA Bil.2/2022 bertarikh 14 Jun 2022.

4.3.2 YBhg.

Tan Sri KP SPRM menerangkan bahawa Orang Kena Tuduh (OKT) yang ditahan reman sahaja diwajibkan memakai baju lokap manakala OKT untuk tujuan pertuduhan dibenarkan untuk tidak memakai pakaian lokap SPRM.
19 4.3.3 Tatacara penyimpanan barang kes adalah tertakluk kepada perintah tetap Ketua Pesuruhjaya Bab B, Siasatan, Bil.

13 Tahun 2010.

Bahagian Siasatan SPRM sedang meneliti penambahbaikan berkaitan tatacara ini termasuklah pengurusan barang kes secara berpusat dan sistematik.
4.4 Isu Mengenai Suruhanjaya Perkhidmatan Parlimen 4.4.1 Yang Berhormat Senator Tan Sri Pengerusi menyatakan penghargaan ke atas kerjasama yang diberikan oleh Ketua Pengarah Perkhidmatan Awam dalam usaha Parlimen Malaysia menggubal dua undang-undang berkaitan Parlimen iaitu Undang-undang Suruhanjaya Perkhidmatan Awam serta Akta Keistimewaan dan Kuasa Majlis Parlimen 1952 dalam Mesyuarat JKPK TIA Bil.3/2022 bertarikh 25 Julai 2022.
4.4.2 Penyediaan draf Rang Undang-undang (RUU) Perkhidmatan Parlimen yang baharu sedang giat dilaksanakan dan dijangka akan dibentangkan RUU tersebut di Parlimen pada masa akan datang.

4.5 Isu Mengenai Nisbah Penjawat Awam Mengikut Kaum 4.5.1 Yang Berhormat Senator Dato’ Haji Jefridin bin Atan telah membangkitkan isu mengenai nisbah Penjawat Awam mengikut kaum kepada Ketua Pengarah Perkhidmatan Awam, YBhg.

Dato’ Sri Mohd Shafiq bin Abdullah dalam Mesyuarat Bil.

3/2022 bertarikh 25 Julai 2022.


4.5.2 Beliau ingin mengetahui tentang sejauh mana keterlibatan kaum-kaum selain daripada kaum Melayu dalam perkhidmatan awam.

4.5.3 YBhg.

Dato’ Sri KPPA menjelaskan bahawa peluang kerjaya dalam sektor perkhidmatan awam adalah terbuka untuk semua kaum.

4.5.4 Suruhanjaya Perkhidmatan Awam bertanggungjawab dalam menguruskan hal- hal berkaitan pelantikan dan pengambilan anggota ke dalam perkhidmatan awam.
20 4.5.5 Syarat – syarat pelantikan pula tertakluk kepada keperluan perkhidmatan.

Sebagai contoh, calon Pegawai Tadbir dan Diplomatik (PTD) perlu mempunyai Diploma Pentadbiran Awam dan calon bagi Pegawai Polis perlu memenuhi syarat-syarat fizikal.

4.5.6 Berhubung nisbah kaum, YBhg.

Dato’ Sri KPPA menyatakan bahawa nisbah kaum Melayu meliputi 78% dalam perkhidmatan awam.

Manakala dalam bidang perubatan dan farmasi, nisbah kaum bukan Melayu melebihi 65%.
4.6 Isu Mengenai Perjawatan Di Parlimen Malaysia 4.6.1 Yang Berhormat Senator Tan Sri Pengerusi membangkitkan satu isu mengenai menaik taraf gred jawatan Ketua Pentadbir dan Setiausaha Dewan di Parlimen Malaysia kepada Ketua Pengarah Perkhidmatan Awam, YBhg.

Dato’ Sri Mohd Shafiq bin Abdullah dalam Mesyuarat Bil.

3/2022 bertarikh 25 Julai 2022.


4.6.2 Yang Berhormat Senator Tan Sri Pengerusi menyatakan bahawa kedudukan kedua-dua Setiausaha Parlimen telah termaktub di dalam Perkara 65 Perlembagaan Persekutuan, namun kedudukan gred dan gaji mereka adalah tidak setimpal sebagai anggota pentadbir tertinggi di Parlimen Malaysia.
4.6.3 Yang Berhormat Senator Tan Sri Pengerusi juga membangkitkan isu mengenai keperluan untuk melaksanakan program-program latihan yang bersesuaian melibatkan pegawai-pegawai Parlimen untuk memenuhi keperluan dan tuntutan perkhidmatan di Parlimen Malaysia.

4.7 Isu Mengenai Masalah Disiplin Dalam Kalangan Penjawat Awam 4.7.1 Yang Berhormat Senator Tan Sri Pengerusi membangkitkan isu mengenai masalah disiplin dalam kalangan Penjawat Awam kepada Ketua Pengarah Perkhidmatan Awam, YBhg.
Dato’ Sri Mohd Shafiq bin Abdullah dalam Mesyuarat Bil.

3/2022 bertarikh 25 Julai 2022.

4.7.2 YBhg.

Dato’ Sri KPPA menjelaskan Penjawat Awam tertakluk kepada Peraturan Pegawai Awam (Kelakuan dan Tatatertib) 1993 yang 21 bertanggungjawab untuk menjalankan kawalan serta pengawasan tatatertib kepada semua penjawat awam.
4.7.3 Antara kes-kes disiplin yang kerap berlaku dalam kalangan penjawat awam adalah melibatkan pekeliling cuti, tidak hadir kerja, ponteng kerja dan salah guna aset kerajaan serta pecah amanah yang telah dilaporkan kepada JPA.

4.7.4 Satu Jawatankuasa diwujudkan untuk menyiasat jika ada penjawat awam disabitkan dengan kesalahan tatatertib.

Jawatankuasa ini akan memutuskan dan memberikan syor kepada SPA untuk tindakan yang selanjutnya.

4.7.5 YBhg.
4.7.5 YBhg.

Dato’ Sri KPPA juga memaklumkan setiap agensi sentiasa menyediakan kursus atau program latihan di bawah bidang kuasa dan seliaan ketua perkhidmatan atau ketua jabatan yang lebih faham tentang keperluan latihan- latihan tertentu untuk meningkatkan disiplin penjawat awam.

Namun, faktor kewangan sering menjadi isu utama pelaksanaan kursus-kursus yang bersesuaian ini.
4.7.6 Pihak JPA juga telah berbincang secara dalaman untuk mengadakan bengkel bersama semua pihak termasuk kumpulan berkepentingan untuk bersama- sama memberi input sebagai tindakan penyelesaian.

4.7.7 Pihak JPA sedang dalam perbincangan bersama SPA untuk mengkaji kaedah yang terbaik mengenai proses pengendalian kes-kes disiplin supaya proses- proses ini dapat diselesaikan dengan segera dengan memberikan tempoh masa yang relevan bagi menyelesaikan satu-satu kes.
4.7.8 Bagi kes-kes yang melibatkan ketua-ketua perkhidmatan atau ketua-ketua jabatan, pihak JPA akan mengkaji semula pendekatan terbaik bagi merangka peraturan baharu supaya kes seperti Ketua SPRM tidak timbul lagi dan memperkukuhkan proses kerja dengan menyatakan perincian tanggungjawab, tempoh masa dan sebagainya.

22 4.8 Isu Mengenai Tadbir Urus JPA 4.8.1 YBhg.


Dato’ Sri Mohd Shafiq bin Abdullah, Ketua Pengarah Perkhidmatan Awam menyentuh isu mengenai tadbir urus JPA yang perlu ditambah baik dalam Mesyuarat JKPK TIA Bil.3/2022 bertarikh 25 Julai 2022.

4.8.2 YBhg.

Dato’ Sri KPPA memaklumkan mengenai beberapa pekeliling–pekeliling lama yang perlu diubah dan dikaji semula kerana tidak lagi relevan untuk dilaksanakan pada hari ini.
4.8.3 Beliau juga menyuarakan pandangan beliau mengenai bagaimana teknologi maklumat dan komunikasi boleh digunakan untuk meningkatkan kecekapan dan mutu penyampaian perkhidmatan.

4.9 Isu Mengenai Tanggungjawab Mengawal Selia Dana Politik 4.9.1 Yang Berhormat Puan Fadhlina binti Dato’ Sidek membangkitkan mengenai Akta Pendanaan Politik dalam Mesyuarat JKPK TIA Bil.3/2022 bertarikh 25 Julai 2022.

4.9.2 YBhg.
4.9.2 YBhg.

Datuk Abd Aziz bin Aban, Timbalan Ketua Pengarah GIACC menjelaskan bahawa sebuah pembentangan telah dibuat mengenai isu ini dalam Jawatankuasa Khas Kabinet Mengenai Antirasuah yang dipengerusikan oleh Perdana Menteri pada 19 Mei 2022.

4.9.3 Namun, isu dana sumbangan politik ini tergantung kerana belum ada pihak yang dipertanggungjawabkan untuk menyelia akta ini.
Pihak yang dicadangkan untuk menjadi pengawal kepada dana politik menolak memikul tanggungjawab tersebut sedangkan kajian yang dibuat oleh GIACC mendapati dana politik untuk lima buah negara luar dikawal oleh Suruhanjaya Pilihan Raya (SPR) masing-masing.

Justeru, pihak GIACC mencadangkan SPRM untuk memikul tanggungjawab tersebut kerana kepakaran SPRM dalam menjalankan penyiasatan.
23 4.9.4 Namun begitu, Yang Berhormat Senator Dato’ Haji Jefridin bin Haji Atan tidak menyokong cadangan tersebut kerana SPR lebih tahu mengenai fungsi dan bagaimana dana tersebut disalurkan kepada calon yang bertanding.

4.10 Isu Mengenai Kebocoran Dokumen Mahkamah 4.10.1 Yang Berhormat Senator Tan Sri Pengerusi membangkitkan satu isu mengenai kebocoran dokumen mahkamah kepada Ketua Pendaftar Mahkamah Persekutuan, YBhg.

Dato’ Hasbi binti Hasan dalam Mesyuarat Bil.

4/2022 bertarikh 1 September 2022.


4.10.2 YBhg.

Dato’ Hasbi dan Pendaftar Mahkamah Rendah Malaya, Tuan Azhaniz Teh bin Azman Teh menjelaskan bahawa dokumen 71 muka surat yang bocor tersebut hanyalah perolehan subjek-subjek berkaitan kes yang dilakukan oleh Unit Penyelidikan untuk rujukan Hakim dan bukannya keputusan muktamad penghakiman.

4.10.3 YBhg.
4.10.3 YBhg.

Dato’ Hasbi memaklumkan Ketua Unit Penyelidikan telah membuat laporan polis dan pihak polis telah membuat siasatan serta mengambil keterangan individu – individu terbabit di Istana Kehakiman.
4.10.4 Pihak PKPMP sedang dalam proses penambahbaikan berkenaan isu kebocoran dokumen mahkamah dengan memberi pendedahan dan taklimat kepada hakim, pegawai penyelidik dan pegawai-pegawai di mahkamah selain memformulasikan satu garis panduan berkenaan tatacara pengendalian dokumentasi dengan lebih terkawal dan selamat.

24 5.

SYOR-SYOR Isu-isu yang dibincangkan oleh Ahli-ahli jawatankuasa dan wakil tetap dalam mesyuarat Jawatankuasa sepanjang Tahun 2022 telah diambil perhatian oleh Jawatankuasa.
Antara isu-isu tersebut ialah Isu Perjawatan di Suruhanjaya Pencegahan Rasuah Malaysia, Isu Perjawatan Hakim di Mahkamah Sesyen Khas Rasuah dan isu-isu lain.

Syor – syor yang dicadangkan oleh Jawatankuasa perlu diambil tindakan oleh pihak-pihak yang berkenaan.

Pihak-pihak yang berkenaan hendaklah mengemukakan laporan susulan berhubung tindakan-tindakan yang telah diambil kepada Jawatankuasa dalam tempoh tiga (3) bulan dari tarikh penyata ini dibentangkan di dalam Majlis Mesyuarat Dewan Negara.
Syor-syor yang dicadangkan oleh Jawatankuasa adalah seperti berikut: 5.1 Isu Perjawatan di SPRM 5.1.1 Jawatankuasa mengesyorkan satu perjumpaan dengan YBhg.

Dato’ Sri KPPA dibuat untuk membincangkan inisiatif baharu bagi mengatasi isu perjawatan di SPRM daripada kaedah tukar ganti ditukar kepada ‘one-off’ dalam usaha mempercepatkan proses memerangi rasuah.
5.1.2 Jawatankuasa mengesyorkan supaya Jabatan Perdana Menteri (JPM) mengadakan satu mesyuarat pemantauan atau Jawatankuasa Pemantau untuk memantau pengisian perjawatan bagi perkhidmatan guna sama dan bukan guna sama secara berkala dalam SPRM.

Jawatankuasa ini akan membuat pemantauan secara berkala setiap 3 bulan seperti yang dicadangkan oleh Datuk Mohammad bin Ismail, Timbalan Ketua Setiausaha Kanan (Pengurusan), JPM.
5.2 Isu Perjawatan Hakim di Mahkamah Sesyen Khas Rasuah 5.2.1 Jawatankuasa mengesyorkan JPA untuk menimbangkan semula keputusan Mesyuarat JKTT berhubung dengan cadangan untuk menaik taraf lapan (8) 25 perjawatan Hakim Mahkamah Sesyen Khas Rasuah daripada JUSA C ke JUSA B sebagai perjawatan baharu.

5.2.2 Jawatankuasa mengesyorkan diwujudkan program perantis dalam Badan Kehakiman terutama untuk Hakim Mahkamah Sesyen Khas Rasuah bagi memudahkan proses penggantian apabila hakim sedia ada perlu bertukar keluar.
5.2.3 Jawatankuasa mengesyorkan untuk memberi peluang kenaikan pangkat kepada Timbalan-timbalan Pendakwa Raya yang menjalankan kes-kes rasuah yang mempunyai cukup pengalaman untuk ditawarkan menjadi Hakim Mahkamah Sesyen Rasuah juga.

5.2.4 Jawatankuasa mengesyorkan untuk mengukuhkan idea bagi mewujudkan pengiktirafan peringkat yang lebih tinggi untuk para hakim supaya kepakaran mereka bertambah.
5.3 Isu Jawatankuasa Bersama Antara Dewan Negara dan Dewan Rakyat 5.3.1 Jawatankuasa mengesyorkan untuk Dewan Negara dan Dewan Rakyat mewujudkan sebuah jawatankuasa bersama tentang tata kelola, integriti dan antirasuah untuk memperkasakan peranan Parlimen sebagai badan perundangan di negara ini.
5.4 Isu Agensi Yang Bertanggungjawab Memantau SPRM 5.4.1 Jawatankuasa mengesyorkan SPRM perlu diletakkan di bawah pengawasan Parlimen terutamanya daripada segi penggubalan dasar dan memperhalus nilai-nilai agensi sesebuah badan antirasuah.

Ini merupakan antara langkah dan cadangan daripada strategi Transformasi Parlimen yang telah diluluskan oleh kabinet pada Mei 2022.
5.4.1 Jawatankuasa mengesyorkan untuk meletakkan pengawasan SPRM di bawah JKMR, yang mana fungsinya sekarang adalah untuk menasihati YAB Perdana 26 Menteri mengenai aspek-aspek berkaitan rasuah.

Perkara ini sedang dikaji dan dibincangkan dengan lebih teliti di dalam Jawatankuasa ini.

5.5 Isu Penambahbaikan Tata Kelola SPRM 5.5.1 Jawatankuasa mengesyorkan SPRM untuk menghasilkan prosedur dan tatacara bagi pengendalian dan penyimpanan barang kes yang lebih sistematik dan berpusat.
Ini bagi mengelakkan kes barang hilang seperti yang berlaku dalam kes rasuah yang melibatkan bekas Ketua Pengarah Pertubuhan Perisikan Luar Malaysia (MEIO), YBhg.

Datuk Hasanah Abdul Hamid berlaku lagi pada masa hadapan.

5.5.2 Jawatankuasa mengesyorkan pendidikan berhubung peranan dan tanggungjawab 'whistleblower’ kepada masyarakat perlu dipertingkatkan oleh pihak SPRM dalam memastikan masyarakat mengetahui dan memahami hak yang diterima dan prosedur yang betul sebagai 'whistleblower’.
5.5.3 Jawatankuasa mengesyorkan agar SPRM membuat pelan tindakan bagi meningkatkan kredibiliti sebagai sebuah agensi penguatkuasaan antirasuah yang lebih dihormati di negara ini.

5.5.4 Jawatankuasa mengesyorkan Ahli Jawatankuasa diberikan slot temu bual ke dalam My Anti-Corruption Channel (MACC fm) dan slot wawancara ini boleh dimulakan dengan menjemput Yang Berhormat Senator Tan Sri Pengerusi.
5.6 Isu Suruhanjaya Perkhidmatan Parlimen 5.6.1 Jawatankuasa mengesyorkan pihak JPM untuk menjemput Parlimen Malaysia bagi membentangkan Suruhanjaya Perkhidmatan Parlimen mengenai struktur organisasi setiap perjawatan di Parlimen Malaysia.

5.6.2 Jawatankuasa mengesyorkan supaya Rang Undang-undang (RUU) Perkhidmatan Parlimen dibentangkan di Parlimen dalam masa yang terdekat.
27 5.7 Isu Nisbah Penjawat Awam Mengikut Kaum 5.7.1 Jawatankuasa mengesyorkan pihak SPA untuk membekalkan data-data mengenai nisbah kaum dalam perkhidmatan awam secara terperinci mengikut bidang perkhidmatan dan jawatan.

5.7.2 Jawatankuasa mengesyorkan pihak SPA untuk menjalankan kajian dan mengenalpasti kaedah-kaedah yang boleh dilaksanakan untuk meningkatkan minat dan keterlibatan kaum-kaum lain dalam sektor perkhidmatan awam.
5.8 Isu Perjawatan di Parlimen Malaysia 5.8.1 Jawatankuasa mengesyorkan pihak JPA dan SPA untuk menyemak semula dan menaik taraf kedudukan gred dan gaji bagi jawatan Ketua Pentadbir Parlimen Malaysia dan kedua-dua Setiausaha Dewan.

5.8.2 Jawatankuasa mengesyorkan pihak JPA dan Institut Tadbiran Awam Negara (INTAN) merangka program yang bersesuaian melibatkan pegawai-pegawai Parlimen untuk memenuhi keperluan dan tuntutan perkhidmatan di Parlimen.
5.9 Isu Masalah Disiplin Dalam Kalangan Penjawat Awam 5.9.1 Jawatankuasa mengesyorkan JPA untuk membekalkan data-data perincian mengenai jumlah tindakan disiplin yang telah diambil oleh JPA mengikut tahun.

5.10 Isu Tadbir Urus JPA 5.10.1 Jawatankuasa mengesyorkan Kementerian Kewangan untuk menambah peruntukan bagi menjalankan latihan yang bersesuaian untuk penjawat awam.
5.11 Isu Tanggungjawab Mengawal Selia Dana Politik 5.11.1 Jawatankuasa mengesyorkan aktiviti pendanaan politik ketika Pilihan Raya Umum perlu dikawal selia oleh sebuah agensi yang bertanggungjawab supaya satu mekanisme siasatan dapat diambil bagi meneliti dana politik yang diperoleh untuk setiap parti politik.
28 5.12 Isu Kebocoran Dokumen Mahkamah 5.12.1 Jawatankuasa mengesyorkan supaya isu kebocoran dokumen mahkamah secara pra-matang perlu diberi keutamaan yang tinggi dan usaha-usaha yang dilakukan oleh pihak PKPMP mestilah disokong Jawatankuasa dalam memastikan kerahsiaan dokumen mahkamah tidak terdedah kepada umum.
5.12.2 Jawatankuasa mengesyorkan Suruhanjaya Komunikasi dan Multimedia Malaysia (SKMM) memainkan peranan untuk merangka garis panduan keselamatan digital dan menggunakan kepakaran mereka untuk menyiasat dan mengenalpasti pelaku yang terlibat di dalam kes ini.

29 6.

RUMUSAN Jawatankuasa mengambil maklum mengenai penurunan Malaysia ke tangga 62 dalam Indeks Persepsi Rasuah Global Tahun 2021.

Persepsi ini telah memberi satu gambaran yang negatif kepada sistem pentadbiran dan kesan kepada ekonomi negara.
Agensi dan badan yang terlibat dengan pencegahan rasuah perlu memainkan peranan mereka dalam menangani rasuah dan menerapkan nilai integriti dalam diri rakyat Malaysia.

Jawatankuasa mendapati SPRM menghadapi kekangan dalam melaksanakan tugasnya sebagai badan pencegahan rasuah negara dengan cekap dan berkesan.

Perkara ini dipengaruhi oleh faktor kekurangan perjawatan dalam SPRM terutamanya melibatkan pegawai-pegawai yang melakukan tugas-tugas pencegahan dan siasatan.
Oleh yang demikian, JPA perlu menyelaraskan keperluan untuk mengisi perjawatan di SPRM dengan segera supaya usaha pencegahan rasuah di negara ini dapat dilaksanakan dengan berkesan.

Mengenai isu perjawatan Hakim di Mahkamah Sesyen Khas Rasuah, Jawatankuasa mendapati bahawa hakim yang ditempatkan di mahkamah ini memerlukan kepakaran khusus mengenai pengurusan kes-kes rasuah.
Hakim-hakim yang merupakan pakar dalam bidang ini perlu dikekalkan dan sistem perjawatan perlu ditambah baik untuk memberikan peluang kerjaya yang lebih baik kepada para hakim di mahkamah ini.

Jawatankuasa juga turut mengambil maklum dan mengemukakan syor-syor terhadap isu-isu lain yang dibincangkan di sepanjang prosiding dan mesyuarat Jawatankuasa pada tahun 2022.
Sehubungan dengan itu, Jawatankuasa berharap pihak-pihak yang berkenaan melaksanakan sepenuhnya apa-apa tindakan terhadap syor-syor yang dikemukakan Jawatankuasa.

Tindakan yang diambil hendaklah dimaklumkan semula kepada Jawatankuasa melalui laporan susulan dalam tempoh tiga (3) bulan dari tarikh penyata ini dibentangkan di dalam Majlis Mesyuarat Dewan Negara.

Cadangan yang diutarakan juga boleh ditambah baik selepas mendapat maklum balas daripada pihak- pihak yang terlibat.

30 7.
30 7.

PENGHARGAAN Jawatankuasa merakamkan setinggi-tinggi penghargaan kepada semua pihak yang terlibat termasuk Kementerian, agensi kerajaan dan Pertubuhan Bukan Kerajaan (NGO) yang telah memberi kerjasama dengan mengemukakan pandangan serta cadangan berkaitan isu perjawatan ini.

Sekalung penghargaan kepada Ahli-ahli Jawatankuasa Pilihan Khas Tadbir Urus, Integriti dan Antirasuah serta Kementerian/agensi yang berikut: i. Parlimen Malaysia; ii.

Pusat Governans, Integriti dan Anti-Rasuah (GIACC); iii.
Suruhanjaya Pencegahan Rasuah Malaysia (SPRM); iv.

Unit Pemodenan Tadbiran dan Perancangan Pengurusan Malaysia (MAMPU), Jabatan Perdana Menteri; Institusi Integriti Malaysia (IIM); dan Jabatan Peguam Negara (AGC).

v. vi.

atas sumbangan yang diberikan untuk memastikan fungsi dan peranan Jawatankuasa ini dilaksanakan berlandaskan terma rujukan untuk mencapai tujuan penubuhannya.

31 8.
31 8.

LAMPIRAN 8.1 Senarai Saksi Senarai saksi adalah mengikut kepada kronologi mesyuarat Jawatankuasa Pilihan Khas Tadbir Urus, Integriti dan Antirasuah (JKPK TIA) yang telah dibuat.

8.1.1 Mesyuarat JKPK TIA Bil.1 Tahun 2022 20 Januari 2022 (Khamis) Suruhanjaya Pencegahan Rasuah Malaysia (SPRM) 1.

KPKPj Mohamad Tarmize Abd Manaf Timbalan Pengarah Bahagian Pendidikan Masyarakat 2.
Ps Tuan Zolkifli Kasim Penguasa Bahagian Pendidikan Masyarakat 8.1.2 Mesyuarat JKPK TIA Bil.2 Tahun 2022 14 Jun 2022 (Selasa) Suruhanjaya Pencegahan Rasuah Malaysia (SPRM) 1.

YBhg.

Tan Sri Dato’ Sri Haji Azam bin Baki Ketua Pesuruhjaya SPRM 8.1.3 Mesyuarat JKPK TIA Bil.3 Tahun 2022 25 Julai 2022 (Isnin) Jabatan Perkhidmatan Awam (JPA) 1.

YBhg.

Dato' Sri Mohd Shafiq bin Abdullah Ketua Pengarah Perkhidmatan Awam 32 2.

YBhg.
YBhg.

Dato' Dr. Zulkapli bin Mohamed Timbalan Ketua Pengarah Perkidmatan Awam (Pembangunan) 3.

YBrs.

Tuan Haji Suhaimi Bin Ali @ Ahmad Pengarah Bahagian Perjawatan dan Organisasi 4.

YBrs.

Puan Masni Afiza binti Mohamed Timbalan Pengarah Bahagian Perkhidmatan, Cawangan Dasar & Perundingan 5.

YBrs.

Puan Nafisah Binti Che Abd Razab Ketua Penolong Pengarah Jabatan Perdana Menteri 1.

YBhg.

Datuk Mohammad bin Ismail Timbalan Ketua Setiausaha (Pengurusan) 2.

YBhg.
YBhg.

Datuk Shahrul Kamal bin Osman Setiausaha Bahagian Bahagian Sumber Manusia 3.

YBrs.

Puan Ratnawati @ Nurul Hana binti Nashirudin Timbalan Setiausaha Bahagian Bahagian Sumber Manusia Suruhanjaya Perkhidmatan Awam 1.

YBhg.

Datuk Ikhbal Hanam bin Mukras Timbalan Setiausaha (Perkhidmatan) 2.

YBrs.

Puan Asfah Asmara Setiausaha Pengambilan 33 Suruhanjaya Perkhidmatan Kehakiman dan Perundangan (SKPK) 1.

YBrs.
YBrs.

Encik Mohammad Nasrol bin Mat Nasir Setiausaha Bahagian Urus Setia SKSP 8.1.4 Mesyuarat JKPK TIA Bil.4 Tahun 2022 1 September 2022 (Khamis) Pejabat Ketua Pendaftar, Mahkamah Persekutuan Malaysia 1.

YBhg.

Dato’ Hasbi binti Hasan Ketua Pendaftar Mahkamah Persekutuan Malaysia 2.

YBrs.

Tuan Azhaniz Teh bin Azman Teh Pendaftar Mahkamah Rendah Malaya 3.

YBrs.
Dr. Noradura binti Hamzah Pengarah Bahagian Dasar dan Perundangan 34 8.2 Foto-foto Mesyuarat Jawatankuasa Pilihan Khas Tadbir Urus, Integriti dan Antirasuah (JKPK TIA) Sepanjang Tahun 2022 Mesyuarat Jawatankuasa Tadbir Urus, Integriti Dan Antirasuah (JKPK TIA) Bil.1 2022 20 Januari 2022 35 Mesyuarat Jawatankuasa Tadbir Urus, Integriti Dan Antirasuah (JKPK TIA) Bil.2 2022 14 Jun 2022 36 Mesyuarat Jawatankuasa Tadbir Urus, Integriti Dan Antirasuah (JKPK TIA) Bil.3 2022 25 Julai 2022 37 Mesyuarat Jawatankuasa Tadbir Urus, Integriti Dan Antirasuah (JKPK TIA) Bil.4 2022 1 September 2022 38 DISEDIAKAN OLEH: Sekretariat Jawatankuasa Pilihan Khas Tadbir Urus, Integriti, dan Antirasuah (JKPK TIA) Parlimen Malaysia Tel: +603-2601-7332 E-mel: jkpk.dn@parlimen.gov.my